મુખ્યમંત્રી વિજય રૂપાણી અને મહેસૂલમંત્રી ભૂપેન્દ્રસિંહ ચૂડાસમા, અગ્રસચિવ પંકજકુમારે સોમવારે સવારે ડીસામાં સમીક્ષાબેઠક યોજ્યા બાદ સ્થાનિક વહીવટી તંત્રે સીપુ ડેમની હેઠવાસમાં જાટ, ભાખરી, પાથાંવાડા, ઊંચાવાડા, સામરવાડા, ધાનેરા શહેરા, ખિમત, બાપલા, મિઠોદર, ભાચરવા, મહુડી સહિતનાં ૧૭ ગામોના સરપંચોને બોલાવીને તત્કાળ અસરથી ગામો ખાલી કરી સલામત સ્થળે, સગાંસંબધીઓને ઘરે જતાં રહેવા સૂચના આપી હતી, જેને પગલે આ વિસ્તારમાં પશુઓને નોધારાં છોડવાની રોકકળ વચ્ચે નજીકનાં શહેરો, મોટાં ગામોમાંથી ટ્રેક્ટર-ટ્રોલીઓ મગાવીને શરૂ થયેલું સ્થાળાંતર મોડી રાત સુધી ચાલ્યું હતું.